Endagiriro okuva mu Masaka okudda mu kibuga ky’e Mbarara Mbarara ky’ekimu ku bibuga ebisangibwa mu Bugwanjuba. Kitwala essaawa bbiri n’ekitundu okuva e Masaka okutuuka e Mabarara era nga waliwo kkirommita kikumi asatu mu musanvu. Bw’olinnyira mu kibuga ky’e Masaka okugenda e Mbarara, takisi ejja kutambula ng’eyolekera Obukiikaddyo ku luguudo lwa Edward Avenue oluvannyuma yeeyongereyo ku luguudo lwa Broad Way. Luno lujja kutambulira ddala okutuuka e Kijjabwemi ng’otandika Namajjuzi, awali enkulungo takisi gy’ekwata ku luguudo olusooka okuvaako era nga lwe luguudo mwasanjala olwa Mbarara-Masaka. Oluguudo luno luwanvu era nga takisi okuluyitako eyita mu butawuni obuwerako, okuli Kyabakuza, Nkoni, Kinoni, Ddegeya, Mbiriizi, Kirumba, Kyazanga, Lyantonde, Ssanga, Biharwe okutuuka e Mbarara nga bw’etuuka e Makenke olwo n’ewetera ku Agip okugenda mu ppaaka.